cyanic-selkie/wikianc huggingface dataset:
మామిడాల జగదీశ్ కుమార్
వృత్తిరంగం
ప్రస్తుతం ఇన్‌స్టిట్యూషన్ ఆఫ్ ఎలక్ట్రానిక్స్ అండ్ టెలికమ్యూనికేషన్ ఇంజనీర్స్, నేషనల్ అకాడమీ ఆఫ్ సైన్సెస్, ఇండియన్ నేషనల్ అకాడమీ ఆఫ్ ఇంజినీరింగ్‌లో ఫెలోగా ఉన్నాడు. నేషనల్ కౌన్సిల్ ఆఫ్ సైన్స్ మ్యూజియమ్స్ పాలకమండలి ఛైర్మన్ గా కూడా ఉన్నాడు. భారత ప్రభుత్వ మానవ వనరుల అభివృద్ధి మంత్రిత్వ శాఖ ద్వారా నిధులు అందజేసే సెంటర్ ఆఫ్ ఎక్సలెన్స్ ఫర్ నానో డివైసెస్ అండ్ సిస్టమ్స్‌కి చీఫ్ ఇన్వెస్టిగేటర్‌గా కూడా ఉన్నాడు.
జెఎన్‌యు వైస్-ఛాన్సలర్‌గా
రామేశ్వర్ నాథ్ కౌల్ బమేజాయ్, వీరందర్ సింగ్ చౌహాన్, రామకృష్ణ రామస్వామితోపాటు మరో నలుగురి తరువాత జెఎన్‌యు వైస్-ఛాన్సలర్‌గా ఎంపికయ్యాడు. వైస్-ఛాన్సలర్‌గాగా ఉన్న సమయంలో 2016లో విద్యార్థి నజీబ్ అహ్మద్ అదృశ్యం, 2020 జెఎన్‌యు దాడుల వంటి అనేక వివాదాల అంశాలలో వార్తల్లో నిలిచాడు. ఆర్‌ఎస్‌ఎస్ ఎజెండాను అమలుచేస్తున్నాడని, అందుకే ఆయనను వీసీగా నియమించారని విమర్శలు కూడా వచ్చాయి. 2020 జనవరిలో జెఎన్‌యుపై జరిగిన దాడుల తర్వాత జెఎన్‌యు విద్యార్థి సంఘాలు ఆయన రాజీనామాకు పిలుపునిచ్చాయి.
గ్రంథాలు
పరిశోధక విద్యార్థులతో కలిసి మూడు పుస్తకాలను రచించాడు:
వ్యక్తిగత జీవితం
జగదీశ్ కుమార్ కు 1990లో లక్ష్మితో వివాహం జరిగింది. వారికి ఇద్దరు కుమారులు (సాకేత్, కార్తీక్).
మూలాలు
వర్గం:జీవిస్తున్న ప్రజలు వర్గం:నల్గొండ జిల్లా ఇంజనీర్లు వర్గం:నల్గొండ జిల్లా రచయితలు వర్గం:నల్గొండ జిల్లా వ్యక్తులు వర్గం:తెలంగాణ విద్యావేత్తలు
సత్యనారాయణపురం (పాలకొల్లు)
సత్యనారాయణపురం, పశ్చిమ గోదావరి జిల్లా, పాలకొల్లు మండలానికి చెందిన గ్రామం. . ఇది ప్రభుత్వము చేనేత కార్మికులకోసం 1980లో ఉచిత స్థలాల పట్టాలపై మంజూరు చేసింది. తరువాత శ్రీ సత్యసాయి సేవాసమాజం వారు ఈ గ్రామంను దత్తత తీసుకొని వారికి ఇళ్ళు నిర్మించి కొన్ని సౌకర్యాలను కలిగించారు. తదనంతరం ఇక్కడకు మరికొందరు వలస వచ్చి చేరడంతో గ్రామం ను వేరు పంచాయితీగా మార్చారు. అంతకు మునుపు వరకూ ఇది భగ్గేశ్వరం గ్రామ పంచాయితీ పరిధిలో ఉండేది.
బిక్రమి కాలెండర్
బిక్రమి, లేదా దేశీ యియర్స్ లేదా పంజాబీ మహెనె క్రీస్తు పూర్వం 57 లో పరిపాలించిన విక్రమాదిత్యుని తరువాత ప్రారంభించబడినవి. ఈ కాలెండరులో రెండు అంశాలైన చాంద్రమాన, సౌరమానాలున్నాయి. ఈ కాలెండరు చాంద్రమాన నెల అయిన చెతర్ నుండి ప్రారంభమవుతుంది. అనగ్గా మార్చి నుండి ప్రారంభమవుతుంది లేదా వసంతకాలం ప్రారంభంతో ప్రారంభమై 365 రోజుల వరకు ఉంటుంది. భారతదేశంలోని అనేక రాష్ట్రాల కాలెండర్లలో చెతర్ (చైత్రం) తో కొత్త సంవత్సరం ప్రారంభమవుతుంది. సింధ్, కేరళ వంటి ప్రాంతాలలొ చెతర్ తో కొత్త సంవత్సరం ప్రారంభమవుతుంది.
సౌరమానం ప్రకారం వైశాఖ్ నెల ఏప్రిల్ లో ప్రారంభమవుతుంది. భారతదేశంలోని కొన్ని రాష్ట్రాలలో కాలెండర్లు సౌరమానంతో మొదటి నెలతో ప్రారంభమవుతాయి. పంజాబ్‌లో వైశాఖి నెల యొక్క మొదటి రోజుతో కాలెండరు ప్రారంభమవుతుంది. బెంగాల్‌లో ప్రారంభ దినం పొహలా బోషఖ్ (కొత్త సంవత్సరం) గా పిలువబడుతుంది.
సౌర మాసాలలో తొమ్మిది 30 రోజులతోనూ, ఒకటి 31 (వైశాఖ్), యితర రెండు (జెత్, ఆషాఢ) 32 రోజులతోనూ కూడుకొని ఉంటాయి. ఈ కాలెండరు పంజాబ్‌లో సాంప్రదాయకంగా వాడబడుతుంది. (భారతదేశం, పాకిస్తాన్‌లలోని పంజాబ్ ప్రాంతాలు). తరువాత ఇస్లామిక్ కాలెండరు, ననాక్షహి కాలెండరు అంరియు గ్రెగారియన్ కాలెండరుగా మార్పులు వచ్చాయి.
సౌర కాలెండరు
ఎ దిగువ ఉన్న కాలెండరు సౌర మాసమైన వైశాఖ్ నుండి ప్రారంభమవుతుంది. ఈ నెలల పేర్లు ఈ క్రింది విధంగా ఉంటాయి. 1: సాజర్ వేలా లేదా స్వెర్ వేలా =ఉదయం/డే బ్రేక్  (6'o clock to 9'o clock).
2: ధమ్మీ వేళ = మధ్యాహ్నం కన్నా ముందు (9'o clock to 12'o clock).
3: పైషీ వేళ = మధ్యాహ్నం (12'o clock to 3'o clock).
4: దీగర్ వేళ = సాయంత్రం (3'o clock to 6'o clock).
5: నిమషీన్ / నమషన్ వేల = సూర్యాస్తమయం + సాయంత్రం + రాత్రిలో మొదటి భాగం(6'o clock to 9'o clock).
7: అధ్ రాత్ వేల = అర్థ రాత్రి నుండి 3  గంటలు (12'o clock to 3'o clock).
8: సార్ఘీ వేల =  సూర్యోదయం కన్నా ముందు (3'o clock to 6'o clock).
వేల అనే పదం "వైలా" గా పిలువబడుతుంది. అనగా "రోజులో కొంత కాలం" అని అర్థం.
చాద్రమాన కాలెండరు
ఈ క్రింద 2014/2015 సంవత్సరముల చంద్ర కాలెండరు సూచించబడినది. పౌర్ణమికి ఒక రోజు తరువాత చాంద్రమాన నెల ప్రారంభమవుతుంది. (పంజాబీ కాలెండరు ప్రకారం). అయినప్పటికీ లూనార్ సంవత్సరం పౌర్ణమి కి ఒకరోజు తరువాత ప్రారంభమవుతుంది. ఈ నెల చెతర్ తో ప్రారంభమవుతుంది.
చాంద్ర సంవత్సరంలో 12 నెలలుంటాయి. రెండు పక్షాలుంటాయి. ఈ రోజులను "టిధిస్" అని పిలుస్తారు. ప్రతీ నెల 30 టిధిస్ లుగా ఉంటుంది. టిధిస్ అనగా 20-27 గంటల కాలం ఉంటుంది. చంద్ర కళలను బట్టి తిథులను "శుక్ల" లేదా కళల దశలు గా పిలుస్తారు. అమావాస్య వరకు ఉన్న పక్షాన్ని కృష్ణ పక్షమనీ, తరువాత పౌర్ణమి వరకు ఉన్న పక్షాన్ని శుక్ల పక్షమని పిలుస్తారు.
మూలాలు
వర్గం:కేలండర్
ఈ మాయ పేరేమిటో
ఈ మాయ పేరేమిటో, 2018 సెప్టెంబరు 21న విడుదలైన తెలుగు సినిమా. వి.ఎస్. క్రియేటివ్ వర్క్స్ బ్యానరులో దివ్య విజయ్ నిర్మించిన ఈ సినిమాకు రాము కొప్పుల దర్శకత్వం వహించాడు. ఇందులో రాహుల్ విజయ్, కావ్య థాపర్, రాజేంద్ర ప్రసాద్, మురళీ శర్మ, పోసాని కృష్ణ మురళి నటించగా, మణిశర్మ సంగీతం సమకూర్చాడు.
కథా సారాంశం
చందు నిరుద్యోగుడు కాగా, శీతల్ ధనవంతుడైన వ్యాపారవేత్త కుమార్తె. చందు మంచితనాన్ని చూసిన శీతల్ అతన్ని ప్రేమిస్తుంది. కానీ ఆమె తండ్రి ప్రమోద్, తన కుమార్తెకు అర్హుడని నిరూపించుకోవాలని చందును కోరుతూ, వాళ్ళ ప్రేమను వ్యతిరేకిస్తాడు. ఆ తరువాత ఏం జరిగిందనేది మిగతా కథ.
పాటలు
ఈ సినిమాకు మణిశర్మ సంగీతం సమకూర్చగా, శ్రీమణి పాటలు రాశాడు. ఇందులోని పాటలు మ్యాంగో మ్యూజిక్ కంపెనీ ద్వారా విడుదలయ్యాయి. 2018, జూలై 28న హైదరాబాదులో పాటల విడుదల కార్యక్రమం జరిగింది.
వివాదం
ఈ సినిమాలోని అరిహంతనం పాటలో పవిత్ర జైన మత శ్లోకాన్ని ఉపయోగించడంపై జైన సమాజం అభ్యంతరం తెలిపింది.
బయటి లింకులు
వర్గం:తెలుగు ప్రేమకథ చిత్రాలు వర్గం:రాజేంద్ర ప్రసాద్ నటించిన సినిమాలు వర్గం:పోసాని కృష్ణ మురళి సినిమాలు వర్గం:రాళ్ళపల్లి నటించిన సినిమాలు
మాండమస్
మాండమస్:- న్యాయస్థానం క్రింది అధికారిని తాను నిర్వహించవల్సిన విధిని ఆదేశించడానికి ఇచ్చే ఉత్తర్వు. ప్రవేటు వ్యక్తుల హక్కు భంగం కల్గినపుడు ప్రజాసేవ విధులను సక్రమంగా నిర్వహించుటకు వాటిని అమలు చేయుటకు వేరే మార్గం లేనపుడు మాండమసన్ను ఉపయోగిస్తారు
శ్రీకాళహస్తి కలంకారీ
శ్రీకాళహస్తి కలంకారీ అనేది చిత్తూరు జిల్లా లోని శ్రీకాళహస్తి లో నెలకొన్న కలంకారీ అద్ధక పరిశ్రమ. కేవలం సహజ, హానికారకాలు లేని రంగులతో చిత్రాలు వేయడం ఈ కళలో ప్రత్యేకత. ఈ రంగులను మొక్కలు, కూరగాయల నుంచి తయారు చేస్తారు కనుక వాతావరణానికి అనుకూలంగా వుంటాయి.
చరిత్ర
శ్రీకాళహస్తి కలంకారీ కళ శ్రీకృష్ణదేవరాయల కాలం నుండి మొదలయింది. ఆనాటి పాలకులు ఈ కళను సమాచారం అందించడానికి వాడేవారు. అప్పటి నుండి అనేక మంది కళాకారులు సాంప్రదాయక డిజైన్లను తయారుచేసి నైపుణ్యంతో ఈ ప్రాంతానికి కీర్తి తెచ్చి పెట్టారు. ప్రస్తుతం సుమారు 150 కుటుంబాలు జివనం సాగిస్తున్నాయి.
విశేషాలు
శ్రీకాళహస్తి కలంకారీ అద్దకానికి అంకితమైన గొప్ప యాత్రా స్థలము. ఇది కలంకారీ కళకు పెట్టింది పేరు. ‘కలంకారీ’ పదంలో ‘కలం’ అంటే పెన్ను, ‘కారీ’ అంటే రాసే వ్యక్తి. ఇది అనేక మంది కళాకారుల కృషి వల్ల సజీవంగా వర్థిల్లుతోంది. నేటి తరం అభిరుచులకు అనుగుణంగా ఎప్పటికప్పుడు డిజైన్లలో మార్పులు చేస్తూ వినియోగదారుల మన్ననలు అందుకుంటున్నారు ఈ ప్రాంత కళాకారులు. ఈ కళ అత్యంత సంప్రదాయమైనది, శ్రమతో కూడినది, కళాత్మకమైనది. ఈ కలంకారీ ప్రక్రియ ప్రపంచంలో మరెక్కడా లేదు. ఆంధ్రప్రదేశ్ లోని చిత్తూరు జిల్లా శ్రీకాళహస్తి, కృష్ణా జిల్లా పెడనలో మాత్రమే ఈ కళాకారులున్నారు. పెడన కలంకారీ అద్దకాలకు కేంద్రస్థానమైతే, భగవంతుని బొమ్మలకు శ్రీకాళహస్తి ప్రసిద్ధం. ఇప్పుడు కాళహస్తిలోనే రెండు వేల మంది మహిళలు కలంకారీ యూనిట్లు నిర్వహిస్తున్నారు. ఒక్కొక్కరు నెలకు మూడు నుంచి పదివేల రూపాయల వరకు సంపాదిస్తున్నారు. గతంలొ చీరలపై మాత్రమే బొమ్మలు గీసేవారు. కాలక్రమం లో థోవతి, కుర్తా, ఇతర వస్త్రాలపైనా చిత్రాలు గీయడం ప్రారంభించారు. ఐదు దశాబ్దాల వరకు ఈ ప్రాంతంలొ ఈ కళ రెండు కుటుంబాలకు మాత్రమే పరిమితంగా ఉండేది. ఇప్పుడు ఈ వృత్తిపై వందల కుటుంబాలు ఆధార పడుతున్నాయి.
తిరుపతి తిరుమల దేవాస్థానం యొక్క "శ్రీ వెంకటేశ్వర ఇనిస్టిట్యూట్ ఆఫ్ ట్రడిషినల్ స్కల్‌ప్చర్ అండ్ ఆర్కిటెక్చర్ (SVITSA)" శ్రీకాళహస్తి కలంకారీ శైలులను బోధించి కళాకరులను తీర్చిదిద్దడానికి బిడ్ దాఖలు చేసింది. "కలంకారీ చిత్రాలు" అనే కోర్సును ప్రవేశపెట్టింది.
స్త్రీలు కూడా...
ఒకప్పుడు మగవారికే స్వంతమైన ఈ కళలో మహిళలు రాణించి అద్భుతాలు సృష్టిస్తున్నారు. అతి కష్టమైన సాంప్రదాయ కళలో రాణించడమే కాక అపురూప చిత్రాలకు జీవం పోస్తున్నారు. తద్వారా ఉపాధి పొంది ఆర్థికంగా నిలదొక్కుకుంటున్నారు.
కలంకారీ విధానం
కలంకారీ అనేది ఒక ప్రాచీన కళ. అనేక శతాబ్దాలపాటు సంప్రదాయకంగా కళాకారులు గట్టి బట్ట మీద పురాణాలలోను, ఇతిహాసాలలోను గల గాథలకు అనురూపంగా చిత్రాలు వేసి ఆ బట్టను దేవాలయాలలో తెరలుగాను, గోడలకు అలంకారాలుగానూ ఉపయోగించేవారు. దేవాలయాలలో శిల్పాలు, దేవతా విగ్రహాలు, వివిధ కుడ్య చిత్రాలు మొదలైన వాటినుంచి కలంకారీ కళాకారులు స్ఫూర్తిని కలిగించుకున్నారు. దేవతా విగ్రహాల శిల్పకళా నైపుణ్యాన్ని, విగ్రహాల ఆభరణాలను, బొమ్మలను చూచి అనేక విషయాలను గ్రహించారు. ఫ్రెస్కో పెయింటింగ్‌లాగే కలంకారీ అద్దకాలు రామాయణ, మహాభారత చిత్రాలతో అతిరమణీయంగా ఉంటాయి. దివ్యమైన కలంకారీ కళ కళాకారుల హస్తకళా నైపుణ్యం కాదు, చిత్రకళా చాతుర్యం కాదు, ఒక విధమైన అప్పొర్వ భగవద్భక్తి ప్రకతిస్తూ వుంటాయి. అంధ్ర దేశంలో ప్రత్యేకంగా కలంకారీ చిత్ర కళకు రెండే రెండు కేంద్రాలు ప్రసిద్ధి పొందాయి. మొదటిది శ్రీకాళహస్తి, రెండవది అద్దకాలకు ముఖ్య కేంద్రమైన మచిలీపట్టణం.
మొట్టమొదట బట్టను కలంకారీ కళాకారుడు చిత్రించదలచిన కాన్వాసుగా తయారుచేసుకుంటాడు. దళసరిపాటి గాడా చేనేత బట్టను శుభ్రంగా ప్రవహిస్తున్న నీటిలో బట్టకు పెట్టిన గంజి, పిండి పోయేదాకా నాలుగైదుసార్లు శుభ్రం చేస్తారు. దీనిని శుభ్రం చేయడానికి సబ్బుగానీ, ఇతర డిటర్జెంట్లుగానీ ఉపయోగించరు. ఈవిధంగా శుభ్రం చేసిన బట్టను గేదె పాలు, కరక్కాయల రసంకలిపిన మిశ్రమంలో ముంచి ఎండలో ఆరబెడతారు. ఈవిధంగా ఆరబెట్టిన బట్ట ఇప్పుడు కలంకారీ అద్దకానికి సిద్ధమైంది. చింతబొగ్గుతో తయారైన బొగ్గు కణికెలతో ఈ బట్ట మీద భావానుగుణ్యంగా హస్తకళానైపుణ్యంతో చిత్రాలను చిత్రిస్తారు. ఈ చిత్రాలను అన్నభేది ద్రావణంతో సుడిచి చిత్రాలను చెరగని నల్లరంగుగా తయరుచేస్తారు. సుదీర్ఘమైన ఈ కలంకారీ విధానంలో ఇది మొదటిమెట్టు. ఈవిధంగా ఉతికి ఉడకబెట్టి చిత్రాలు గీసి పెయింటింగ్ వేసి ఎండబెట్టి కలంకారీ అద్దకపు బట్టను పూర్తిచేస్తారు.
గిన్నిస్ రికార్డు
శ్రీకాళహస్తి గ్రామానికి చెందిన శ్రీ రామచంద్రయ్య కలంకారీ కళలోని ప్రతిభకు గానూ గిన్నిస్ రికార్డును పొందారు.
ఇతర లింకులు
వర్గం:భారతీయ హస్తకళలు
రజిషా విజయన్
జననం, విద్యాభాస్యం
రజిషా విజయన్ 1991 జూలై 15లో కేరళ రాష్ట్రం, కోళికోడు జిల్లా, కాలికట్ లో విజయన్, షీలా దంపతులకు జన్మించారు. ఆమె ఉత్తరప్రదేశ్ రాష్ట్రం నోయిడాలోని అమిటీ యూనివర్సిటీ నుంచి మాస్ కమ్యూనికేషన్ అండ్ జర్నలిజంలో డీగ్రీ పూర్తి చేసింది.
వృత్తి జీవితం
రజిషా విజయన్ సినిమాల్లోకి రాకముందు పలు టీవీ షోలకి యాంకర్‌‌గా \వ్యాఖ్యాతగా పనిచేసింది. ఆమె 2016లో 'అనురాగ కరిక్కిన్ వెల్లం' అనే సినిమా ద్వారా సినీరంగంలోకి అడుగు పెట్టింది.
మూలాలు
వర్గం:1991 జననాలు వర్గం:జీవిస్తున్న ప్రజలు వర్గం:కేరళ సినిమా నటీమణులు
కె.సి.పంత్
కృష్ణ చంద్ర పంత్ (1931ఆగష్టు 10 - 12012 నవంబరు 15) 26 సంవత్సరాలు భారత పార్లమెంటు సభ్యుడుగా పనిచేసాడు. అతను కాశ్మీర్‌పై ప్రధానమంత్రికి సంభాషణకర్త. అతను భారత ప్రభుత్వంలో క్యాబినెట్ మంత్రి, 37 సంవత్సరాల కాలంలో పలు రాజ్యాంగ పదవులను నిర్వహించాడు. పంత్ రక్షణ మంత్రి, హోం శాఖ సహాయ మంత్రి, ఉక్కు, భారీ ఇంజినీరింగ్, ఆర్థిక, అణుశక్తి, సైన్స్ అండ్ టెక్నాలజీ మంత్రి పదవులను నిర్వహించాడు. అతను అణుశక్తి సలహా సంఘానికి మొదటి అధ్యక్షుడు, 10వ ఆర్థిక సంఘం అధ్యక్షుడు, భారతదేశ ఆర్థిక ప్రణాళికా సంస్థ ఉపాధ్యక్షుడు పదవులు నిర్వహించాడు. అతని ముందుచూపుపై 2020 డాక్యుమెంట్ ఇండియాస్ డెవలప్‌మెంట్ సినారియో, నెక్స్ట్ డికేడ్ అండ్ బియాండ్ అని ప్రచురించారు.
ప్రారంభ జీవితం, కుటుంబం
కృష్ణ చంద్ర పంత్ (కెసి పంత్) ను అనధికారికంగా "రాజా" అని పిలుస్తారు, ఇతను స్వాతంత్ర్య సమరయోధుడు. గోవింద్ బల్లభ్ పంత్ కళావతి పంత్ దంపతులకు 1931 ఆగష్టు 10న న హిమాలయాలలోని భోవాలి - కుమావోన్  (యునైటెడ్ ప్రావిన్సెస్ ప్రస్తుతం ఉత్తరాఖండ్) ప్రాంతంలో జన్మించాడు. అతని ప్రారంభ సంవత్సరాలు నైనిటాల్‌లో గడిచాయి. అతని పాఠశాల విద్య నైనిటాల్‌ లోని సెయింట్ జోసెఫ్ కళాశాలలో సాగింది. స్వాతంత్ర్యానంతరం తన తండ్రి ఉత్తరప్రదేశ్ రాష్ట్ర ముఖ్యమంత్రిగా నియమితులైనప్పుడు, అతను లక్నో వెళ్లాడు. అతను లక్నో విశ్వవిద్యాలయం నుండి పోస్ట్ గ్రాడ్యుయేషన్ విద్య పూర్తి చేసి తదుపరి చదువుల కోసం జర్మనీ దేశం వెళ్ళాడు. 1957లో నైనిటాల్‌లో ఇలా పంత్‌ను వివాహం చేసుకున్నాడు.
హోం వ్యవహారాల రాష్ట్ర మంత్రి (1971–1973)
1970వ దశకం ప్రారంభంలో, నైనిటాల్ నుండి లోకసభ పార్లమెంటరీ ఎన్నికల్లో గెలిచిన తర్వాత, అతను హోం వ్యవహారాల శాఖ సహాయమంత్రిగా తన మొదటి మంత్రి పదవిని స్వీకరించాడు. ఆసమయంలో రెండు క్లిష్టమైన సమస్యలను పరిష్కరించాడు.ముందుగా ఆంధ్రా-తెలంగాణ ఒకే రాష్ట్రంగా కొనసాగించాలని చర్చలు జరిపాడు. రెండవది మేఘాలయ రాష్ట్రానికి పూర్తి హోదా కల్పించడం వల్ల, అల్లకల్లోలంగా ఉన్న ఈశాన్య రాష్ట్రాలకు అతను సహాయం చేశాడు.
విద్యాశాఖ మంత్రి
పంత్ 1985లో విద్యాశాఖ మంత్రిగా నియమితులయ్యాడు.అతని పదవీ కాలంలో అంధుల కోసం విద్య, సామూహిక అక్షరాస్యత ప్రచారం, ఉద్యోగాలకు డిగ్రీ ఉండాలనే నిబంధనలు తొలగించడం, అందరికీ విద్య, అన్ని జిల్లాలకు మాదిరి పాఠశాలలు, కొన్నిముఖ్య ఉద్యోగ ఆధారిత కార్యక్రమాలు వంటి కొన్ని ప్రధాన ప్రచారాలతో ముందుకు వెళ్లాడు. ప్రతి ఒక్కరికీ ఉన్నత విద్యను అందించే సార్వత్రిక విశ్వవిద్యాలయం ఏర్పాటు ప్రతిపాదనను సమర్పించి, ఆమోదించటానికి కృషిచేసాడు.దానికి ఇందిరా గాంధీ నేషనల్ ఓపెన్ యూనివర్సిటీ - ఇగ్నో అని పేరు పెట్టారు.
రక్షణ మంత్రి (1987–1989)
పంత్ 1987-89 సంవత్సరాల్లో కేంద్ర రక్షణ మంత్రిగా చేసాడు.రష్యా, యుఎస్, ఇతర దేశాలతో విదేశీ సంబంధాలను మెరుగుపరచడం, రక్షణ పరికరాలు, సేవలను అప్‌గ్రేడ్ చేయడం, వాటిని స్వయంసమృద్ధిగా మార్చడంవంటివాటిని పంత్ చేపట్టిన ప్రధాన కార్యక్రమాలు. అగ్ని, పృథ్వీ క్షిపణి కార్యక్రమాలలో కూడా అతని ప్రధాన పాత్ర ఉంది.
10వ ఆర్థిక సంఘం ఛైర్మన్ (1992–95)
10వ ఆర్థిక సంఘం ఛైర్మన్‌గా పంత్‌ను అప్పటి ప్రధానమంత్రి పివి నర్సింహారావు నియమించాడు.యూనియన్, రాష్ట్రాల మధ్య అదనపు ఎక్సైజ్ సుంకాలు మొదలైన వాటిపరంగా నికర ఆదాయానికి సంబంధించిన పంపిణీకి సిఫార్సులు, మార్పులను సూచించడం వంటి ఇతర కార్యకలాపాలతో పాటు రాష్ట్రాలకు వారి ఆదాయాన్ని పెంచడానికి కేటాయించిన గ్రాంట్స్-ఇన్-ఎయిడ్‌కు సంబంధించిన నిబంధనలపై అతను అవసరమైన బాధ్యతలు వహించాడు.
నేషనల్ కమిషన్ ఆన్ పాపులేషన్ డిప్యూటీ చైర్మన్ (1999)
2000 ఏప్రిల్ 11 న పంత్ హయాంలో జనాభా నియంత్రణ ఉద్దేశంతో, జాతీయ జనాభా విధానం, అమలు చేయబడింది
డిప్యూటీ చైర్మన్, ప్రణాళికా సంఘం (1999–2004)
ప్రణాళికా సంఘానికి అప్పటి ప్రధాని ఎబి వాజ్‌పేయి నేతృత్వం వహించగా, కెసి పంత్‌ను డిప్యూటీ చైర్మన్‌గా నియమించారు. ఆకలి రహిత భారత్ లక్ష్యాన్ని సాధించేందుకు అతను తన కమిటీ సభ్యులతో కలిసి వ్యవసాయాభివృద్ధిపై దృష్టి సారించాడు. ఆహార భద్రతను నిర్ధారించడానికి, అతను ఆహార ఉత్పత్తిని రెట్టింపు చేయడానికి, వ్యవసాయ రంగంలో ఉపాధి, ఆదాయాన్ని పెంచడానికి వ్యూహాలను రూపొందించి అమలు చేశాడు. పేదరిక నిర్మూలన పథకాల ద్వారా గ్రామీణ ప్రాంతాలలో మౌలిక సదుపాయాలను మెరుగుపరచాడు. దారిద్య్ర రేఖకు దిగువన ఉన్న ప్రజలకు ఉచిత ఆహార ధాన్యాలు పంపిణీ చేయడం ప్రారంభించాడు.అతని పదవీ కాలంలో ఇతర రంగాలపై కూడా దృష్టి సారించాడు. విద్యా రంగంలో, విద్యలో సామాజిక మౌలిక సదుపాయాల విస్తరణ, మెరుగుదల కోసం ప్రధాని మంత్రి ప్రత్యేక కార్యాచరణ ప్రణాళికలో పెట్టుబడి పెట్టటానికి కృసిచేసాడు. ఆ తర్వాత దేశంలో ఉపాధిని పెంచేందుకు చర్యలు చేపట్టాడు. పారిశ్రామిక, రైల్వే, టెలికమ్యూనికేషన్ రంగాల పనితనాన్ని, వాటి నిర్వహణ పరిస్థితులను మెరుగుపరిచేందుకు చర్యలు తీసుకున్నాడు. 2004 జనవరి 1న పంత్ డిప్యూటీ ఛైర్మన్‌గా, ప్రణాళికా సంఘం తన అధికారిక ప్రకటనలో భారతదేశ స్థూల దేశీయోత్పత్తి 8% వద్ద ఉందని ధృవీకరించింది.
మరణం
2012 నవంబరు 15న కెసి పంత్ 81 సంవత్సరాల వయస్సులో మరణించాడు.
వెలుపలి లంకెలు
వర్గం:5వ లోక్‌సభ సభ్యులు వర్గం:4వ లోక్‌సభ సభ్యులు వర్గం:3వ లోక్‌సభ సభ్యులు వర్గం:2012 మరణాలు వర్గం:1931 జననాలు వర్గం:ఉత్తరాఖండ్ రాజకీయనాయకులు వర్గం:ఉత్తరాఖండ్ వ్యక్తులు
విపశ్యనా
విపశ్యన అంటే వాస్తవంగా ఉన్నది ఉన్నట్లుగా చూడటం. ఇది భారతదేశం యొక్క ఒక అతి పురాతన ధ్యాన పద్ధతి. ఇది భారతదేశంలో 2500 సంవత్సరాల క్రితం సార్వత్రిక రుగ్మతల కోసం, సార్వత్రిక పరిహారంగా బోధించబడింది. విపశ్యనా ధ్యాన పద్ధతి మనస్సులోని వికారాలను సమూలంగా నిర్మూలించి తద్వారా సంపూర్ణ విముక్తి వలన లభించే పరమానందాన్ని కలుగజేస్తుంది. నిర్మూలనమంటే, కేవలం వ్యాధి నిరోధమే కాకుండా సంపూర్ణ మానవ దు:ఖ నిర్మూలనమే దీని లక్ష్యము. విపశ్యన స్వీయ పరిశీలన ద్వారా స్వీయ పరివర్తన కలిగించే మార్గం.
ఈ విపశ్యనా ధ్యానాన్ని 2500 సంవత్సరాల క్రితం గౌతమ బుద్ధుడు కనుగొన్నాడు. బోధి వృక్షం క్రింద ఈ ధ్యానం లోనే వుండే సంబోధి (జ్ఞానోదయం) పొందాడు. అందువలన విపశ్యనా ధ్యానాన్ని బౌద్ధ ధ్యానం అనికూడా అంటారు. ఇది ఇతర ధ్యానాల కన్నా మౌలికంగా విలక్షణమైనది. సాధారణంగా ధ్యాన విధానాలన్నీ మానసిక వత్తిడిని తగ్గించి ప్రశాంతతను, పరమానందానుభూతిని కలిగిస్తాయి. అయితే విపశ్యనా ధ్యానంలో ఈ ప్రయోజనం సిద్ధించడమే కాకుండా అదనంగా మనలో వున్న దుఖాన్ని సమూలంగా నిర్మూలిస్తుంది.
ప్రత్యేకతలు
ఏ ధ్యానంలో అయినా సమాధి స్థితిని, ఆ స్థితిలో పొందే చిత్తానందకర స్థితిని పొందవచ్చు. అయితే విపశ్యనా ధ్యానంలో పొందే సమాధి స్థితికి కొన్ని ప్రత్యేకతలున్నాయి.
బుద్ధుడు కనుగొన్న ధ్యానం
గౌతమ బుద్ధుడు మహాభినిష్క్రమణ అనంతరం అలారకముని, ఆ తదనంతరం ఉద్దక రామపుత్త వంటి గురువుల వద్ద ధ్యాన విద్యలు అబ్యసించాడు. అలారకముని వద్ద అకిన్చంయాయతన సమాధి ప్రక్రియను నేర్చుకొన్నాడు. అదే విధంగా ఉద్దక రామపుత్త వద్ద నైవసంజ్ఞాన్యాసజ్ఞాయత అనే సమాధి ప్రక్రియను అభ్యసించాడు. అయితే వారు చెప్పిన ధ్యాన సాధనలో ప్రశాంతత చేకూరినప్పటికి, ధ్యానానంతరం అతని మనస్సులోని ఆలోచనలు ముప్పిరిగొని చికాకుపరిచేవి. ఫలితంగా సిద్ధార్ధుడు చాలా అశాంతికి లోనయ్యేవాడు. దీనిని తన గురువుల దృష్టికి తీసుకువెళ్ళాడు. అయితే అలాంటి ఆలోచనలను నిరోదించే మార్గం తమకు కూడా తెలీదని గురువులు తమ నిస్సహాయతను వ్యక్తం చేసారు. మాకు తెలిసిన ధ్యాన పద్ధతులు నేర్పాము అంతకుమించి మాకు తెలియదని చెప్పారు.దానితో సిద్దార్ధుడు ఆ గురువుల వద్ద శెలవు తీసుకొని తన మనసులో రేకేత్తుతున్న అశాంతిని సమూలంగా తుడిచిపెట్టే ధ్యాన మార్గం కొరకు అన్వేషిస్తూ మరింత కఠోర తపస్సు ఆచరించాడు. అయితే అది కూడా నిష్ప్రయోజనమని తెలుసుకొని చివరకు మధ్యేమార్గం అవలంబించాడు. చివరకు ఒక బోధివృక్షం క్రింద ధ్యానం చేసి తృష్ణను జయించి సంబోధిని పొందాడు. ఈ విధంగా చిట్ట చివరలో బుద్ధుడు చేసిన ధ్యానమే విపశ్యనా (సంస్కృత భాషలో) లేదా విపస్సనా (పాళీ భాషలో) ధ్యానంగా ప్రసిద్ధి చెందింది. ఈ విధంగా బుద్ధుడు ఈ విపశ్యనా ధ్యానాన్ని సాధన చేసి దుఖాన్ని నిర్మూలించాడు. తృష్ణను జయించాడు.
కామ, క్రోధ, ఈర్ష్యాసూయలు వంటి వాటిని మన మనస్సు పై పొరాలనుండి తొలగిస్తాము. కాని ఆ చెడు గుణాలకు సంబంధించిన అవశేషాలు మన మనస్సు అంతరంగ పొరలలో అణిగి దాగి వుంటాయి. వాటిని కూకటివ్రేళ్ళతో తొలగిస్తేనే దుఖం పూర్తిగా నివృత్తి కాదు. అలా దుఖం పూర్తిగా నివారించబడితేనే కాని మనసుకు పరిపూర్ణ ప్రశాంతి లభించదు అని తెలుసుకొన్న బుద్ధుడు విపశ్యనా ధ్యానంతో అంతర్ముఖుడై తనలో తాను ప్రవేశించి తనను తాను దర్శించుకోగలిగాడు. తనను కలవరపాటుకు గురిచేస్తున్న అశాంతికి కారణభూతమైన మనో వికారాలను కూకటి వ్రేళ్ళతో సహా పెకిలించివేసి దుఖనివృత్తిని సాధించాడు.
బుద్ధుడు దీనినే జీవనకళగా పేర్కొని అందరికీ బోధించాడు. ఏదో ఒక మతాన్ని గానీ, సిద్ధాంతాన్ని గానీ, ఆయన బోధించలేదు. లోపలి యథార్థాన్ని యథాతథంగా చూస్తూ ప్రకృతిని పరిశీలించమని మాత్రమే ఆయన ఆదేశించాడు.
భారతదేశంలో పునర్జీవనం
బుద్ధుని కాలంలో, ఉత్తర భారతదేశంలో పెద్ద సంఖ్యలో ప్రజలు విపశ్యనా సాధన ద్వారా బాధను బంధాల నుండి విముక్తులయ్యారు. కాలక్రమేణా మయన్మార్ (బర్మా), శ్రీలంక, థాయ్‌లాండ్ తదితర తూర్పు ఆసియా దేశాలకు ఇది విస్తరించింది. అయితే బుద్ధుని అనంతరం ఐదు శతాబ్దాల తర్వాత, విపశ్యనా వారసత్వం భారతదేశం నుండి కనుమరుగైంది. ఈ ధ్యాన ఉపదేశంలోని స్వచ్ఛత కూడా తాను పుట్టిన దేశంలో కోల్పోయింది. అయితే మయన్మార్ దేశంలో అంకితభావం కలిగిన గురు శిష్య పరంపర ద్వారా విపశ్యనా వారసత్వం కాపాడబడింది.
ఈ విధంగా సుమారు రెండు వేల సంవత్సరాలకు పైగా, అంకితభావంతో కూడిన ప్రాచీన గురు శిష్య పరంపర, పురాతనమైన విపశ్యనా ధ్యాన అభ్యాస మార్గాలను, ఘనమైన వారసత్వాన్ని ఒక తరం నుండి మరో తరానికి పరిశుద్ధతరీతిలో అందించగలిగింది. ప్రఖ్యాత బర్మీస్ విపశ్యనా గురువు సయ్యాగి యు బా ఖిన్ (Sayagyi U Ba Khin) (1899 - 1971) విపశ్యనా ధ్యానాన్ని అది జన్మించిన భారతదేశంలోకి పునర్జీవింప చేయాలని గట్టిగా కోరుకోవడంతో, ఆయన నుండి అనుమతి పొంది సత్యనారాయణ గోయెంకా భారతదేశంలో విపశ్యనా ధ్యానాన్ని పునర్జీవింప చేసారు. గోయెంకా భారతదేశంలో స్థిరపడి 1969 నుండి విపశ్యనా బోధించడం ప్రారంభించారు. అప్పటి నుండి వారు తూర్పు, పాశ్చాత్య దేశాలలోని అన్ని జాతి మత భేదాలకతీతంగా వేలాదిమంది ప్రజలకు విపశ్యనాను బోధించారు.
బౌద్దేతర ధ్యానం వ్యక్తీ చిత్తంలో కలిగే తృష్ణను తృప్తి పరిచేదిగా వుంటే విపశ్యనా ధ్యానం ఆ చిత్తంలో కలిగే తృష్ణను నిర్మూలించే విధంగా వుంటుంది
సరియైన ధ్యాన పద్ధతులలో అభ్యాసం చేసిన సాధకుడు సమాధి స్థితిని పొందగలుగుతాడు. ఈ సమాధి స్థితిలో సాధకుడు ప్రశాంతమైన పరమానందాన్ని పొందుతాడు. సమాధి స్థితి అంటే చిత్తానందమైన ప్రీతికర స్థితి. అయితే బౌద్ధేతర ధ్యాన పద్ధతులలో సాధకుడికి ఈ స్థితిలో తన పట్ల తనకు ఏ మాత్రం ఎరుక వుండదు. ఆ సమాధి స్థితిలో కలుగుతున్న పరమానందానికి అతని చిత్తంలో (మనస్సులో) ఆ స్థితి పట్ల ప్రీతి జనిస్తుంది. అంటే పరమానంద స్థితి పట్ల చిత్తంలో తృప్తి జనిస్తుంది. అంటే పరమానంద స్థితి పట్ల చిత్తంలో జనించే తృష్ణను తృప్తి పరచడానికి ఆ సాధకుడి యొక్క అంతర మనస్సు తగు ప్రయత్నాలు చేస్తూ వుంటుంది. అయితే బౌద్ధ ధ్యాన పద్ధతులలో సాధకునిలో కలిగే పరమానంద స్థితిని పొందడానికి అదనంగా అతని చిత్తంలో ఉత్పన్నమయ్యే తృష్ణను కనిపెట్టి, ఆ తృష్ణను పెరికివేసే అభ్యాసాలు కూడా చేస్తారు.
అంటే బౌద్ధేతర ధ్యాన పద్ధతులలో వ్యక్తీ మనస్సు లోపలి పొరలలో కలిగే తృష్ణను తృప్తి పరిచే అభ్యాసాలుంటాయి. దీనికి విరుద్ధంగా విపశ్యనా ధ్యాన పద్ధతులలో ఆ తృష్ణను కనిపెట్టి దానిని పూర్తిగా పెరికివేసే అభ్యాసనలు వుంటాయి.
బౌద్ధేతర ధ్యాన పద్ధతులలో తనకు నచ్చిన దాని పట్ల ఇంకా ఇంకా కావాలనే రాగాపూరిత తృష్ణను, తనకు నచ్చని దాని పట్ల వద్దంటే వద్దని నిరాకరించే ద్వేషపూరిత తృష్ణను వాటి ఉత్పన్నకారకమైన చిత్తంతోనే సాధన చేయడం జరుగుతుంది. అంటే బౌద్ధేతర ధ్యానాలలో చిత్తంలోని రాగద్వేషాలను నిర్మూలించే ధ్యాన అభ్యాసాలు చేయడం జరగదు. విపశ్యనా ధ్యానం (బౌద్ధ ధ్యానం) లో మాత్రం రాగ ద్వేషాలను సమూలంగా పెకిలించే ధ్యాన అభ్యాసాలుంటాయి.
బౌద్దేతర ధ్యానంలో ఎరుకలేని కాలరహిత సమాధి స్థితిని పొందితే, విపశ్యనా ధ్యానంలో వర్తమాన క్షణాన్ని ఎరుకతో గుర్తిస్తూ సమాధి స్థితిని పొందుతారు
సమాధి స్థితి అంటే త్రికాలరహిత స్థితిగా భావించవచ్చు. సమాధి స్థితిలో సాధకుని చిత్తం భూత, భవిష్యత్, వర్తమాన కాలాలనుంది విముక్తి చెందుతుంది. సాధారణంగా ప్రతీ వ్యక్తి త్రికాలాలలో ఏదో ఒక కాల స్థితిలో జీవిస్తుంటాడు. అయితే సమాధి స్థితిలో మాత్రం కాలరహిత స్థితిని అంటే కాలం తెలియని స్థితిలో ఉంటాడు. ఈ సమాధి స్థితిలోనే సాధకుడు ప్రశాంతమైన పరమానందాన్ని పొందుతాడు. ఈ విధంగా ధ్యానంలో పరిపూర్ణంగా నిమగ్నుడైన సాధకుని యొక్క మనసు తనలో వున్న ఆలోచనలు పూర్తిగా నిరుద్దమై, చిత్తానందంతో సమాధి స్థితిని పొందే ప్రయత్నం చేస్తుంది. అయితే బౌద్ధేతర ధ్యాన మార్గంలో పొందిన సమాధి స్థితిలో సాధకుడు పూర్తిగా ఎరుకను కోల్పోతాడు. దీనికి విరుద్ధంగా విపశ్యనా ధ్యాన మార్గంలో పొందిన సమాధి స్థితిలో సాధకుడు ఎప్పటికప్పుడు గడుస్తూ వున్న వర్తమాన క్షణాన్ని ఎరుకతో గుర్తిస్తూ ఉంటాడు.
సమాధి అవస్థను, చిత్తానందకర స్థితిని ఏ రకమైన ధ్యాన మార్గంలోనైనా పొందవచ్చు. అయితే బౌద్ధేతర ధ్యానంలో - పూర్తి ఎరుకను కోల్పోతూ దానిని అనుభవిస్తే, విపశ్యనా ధ్యానంలో - పూర్తి ఎరుకలో వుండే ఆ స్థితిని అనుభవిస్తారు. మరోవిధంగా చెప్పాలంటే బౌద్ధేతర ధ్యానంలో పొందే సమాధి స్థితి త్రికాలరహితంగా (భూత, భవిష్యత్, వర్తమాన కాలాలు ఏ మాత్రం తెలియని స్థితి) వుంటే, విపశ్యనా ధ్యానంలో పొందే సమాధి స్థితి వర్తమాన క్షణాన్ని నిరంతరం ఆస్వాదిస్తూ వుంటుంది. బౌద్ధేతర ధ్యానంలో సాధకుడు భూత, భవిష్యత్, వర్తమాన కాలాలు ఏ మాత్రం తెలియని స్థితిలో సమాధి స్థితిని పొందితే, విపశ్యనా ధ్యానంలో సాధకుడు భూత, భవిష్యత్ కాలాలను విడనాడి వర్తమాన కాల స్థితిలోనే సమాధి స్థితిని అనుభవిస్తాడు.
ధ్యాన వస్తువు
బౌద్ధేతర ధ్యానంలో ధ్యానం చేసేటప్పుడు సాధకులు ఎరుకలో లేని స్థితి (Unconsciousness state) లో ధ్యానం చేస్తారు. ధ్యానం చేసేటప్పుడు దేవుని రూపం, నామం, మంత్రం తదితర రూప శబ్దాదుల వస్తువు పైన మనస్సును లగ్నం చేస్టారు. ఇది చాలా సులభమైన పద్ధతి. అంతే గాక ఈ పద్ధతిలో మనస్సు చాలా సులువుగా ఏకాగ్రతకు (Concentration) లోనవుతుంది.
బౌద్ధ ధ్యానంలో ధ్యానం చేసేటప్పుడు సాధకులు పూర్తి స్పృహా (Consciousness) లో వుండి, అప్రమత్తుడై ఎరుకలో ధ్యానం చేస్తారు. అలా ధ్యానం చేసేటప్పుడు మనస్సును రూప, శబ్దాదుల వస్తువు పైన కాకుండా శ్వాస పైనే లగ్నం చేస్తారు. మనసు పరిపరి విధాల పక్కకు మళ్ళుతున్నా, అలా దారి తప్పుతున్న మనసును తీసుకువచ్చి మళ్ళీ శ్వాసను గమనించే పనిపై లగ్నం చేస్తారు. అంటే బౌద్ధంలో శ్వాసను ధ్యాన వస్తువుగా చేసుకొని ధ్యానం చేస్తారు. కనుక విపశ్యనా ధ్యానం కొంచెం కష్టతరమైనది.
ఇతర ధ్యానాల కన్నా విపశ్యనా ధ్యానం లోతైనది. గంభీరమైనది. కష్టతరమైనది కూడా
ఇతర ధ్యానాలలో సమాధి స్థితిలో చిత్తంలో కలిగే పరమానందం తాత్కాలికమైంది. ఆ ధ్యానంతరం అశాంతి, క్రోధం లాంటి మనోవికారాలు మామూలుగానే వుండి తిరిగి దుఃఖావహ స్థితి లోనికి నెట్టివేస్తాయి. దీనిని అధిగమించే ప్రయత్నంలో ‘ఇతర ధ్యానాలలో ఏ సమాధి స్థితిని అంతిమ ఆనంద స్థితిగా భావిస్తాయో ఆ స్థితిని’ విపశ్యనా ధ్యానంలో ప్రాథమిక స్థితిగా భావించి మరింతగా లోతుగా సాధన చేస్తారు. సంపూర్ణ దుఃఖ నివారణ లక్ష్యంగా కొనసాగే విపశ్యనా ధ్యానంలో శీల-సమాధి-ప్రజ్ఞల అభ్యాసం చేయవలసి వుండటంతో ఇది ఇతర ధ్యానాల కన్నా లోతైనది. మరింత కష్టతరమైనది.
బౌద్దేతర ధ్యానాలలో వ్యక్తి శీల పాలన ఐచ్చికం కాగా విపశ్యనా ధ్యానంలో శీల నియమాలు ఆవశ్యక బందం
బౌద్ధేతర ధ్యానాలలో శీల పాలన పై తప్పని సరి నియమాలుండవు. కాని విపశ్యనా ధ్యానంలో శీల నియమ పాలన అత్యంత ఆవశ్యక బందంగా వుంటుంది. శీల బంధనాలు వీడిన వ్యక్తి విపశ్యనకు అర్హుడు కాదు. వ్యక్తి నైతిక నియమాలు, శీలం పాటించకుండా, తన చిత్తాన్ని శీలవంతం చేయకుండా, దుశ్శీల చిత్తంతోనే ధ్యానం చేస్తే, ఆ ధ్యానంలో పొందే చిత్తానందం ఎంతోసేపు నిలవదు. ఆ ధ్యాననతరం కొద్ది సమయంలోనే చిత్తంలో దాగి వున్న మనోవికారాలు తిరిగి పైకి వచ్చి, ధ్యానం ద్వారా పొందిన చిత్తానందాన్ని చెల్లా చెదురు చేస్తాయి. దుర్గందంపై చల్లిన పన్నీరు తెచ్చే పరిమళం ఎలా తాత్కాలికమో, అదే విధంగా దుశ్శీల చిత్తంతో ధ్యానంలో పొందిన పరమానందం కూడా తాత్కాలికమైనది. అందువలనే విపశ్యనా ధ్యానంలో వ్యక్తి శీల నియమపాలన అత్యంత ఆవశ్యక బందంగా చేయబడింది.
బౌద్దేతర ధ్యానం వ్యక్తిలోని ప్రజ్ఞను నిద్రపుచ్చితే, బౌద్ధ ధ్యానం ప్రజ్ఞను మేల్కొలుపుతుంది
వ్యక్తిలోని అంతర్ ప్రజ్ఞ చైతన్యపూరితమయితే, అది మనస్సు అట్టడుగుపొరలో నిక్షిప్తమైన సూక్ష్మాతి సూక్ష్మమైన దుఃఖ కారకాలను సైతం వెలుపలికి తీసి నిర్మూలిస్తుంది. తద్వారా దుఖాన్ని పరిపూర్ణంగా నివారించి, అశాంతిని సమూలంగా తుడిచిపెడుతుంది. అయితే బౌద్ధేతర ధ్యానం వ్యక్తిలోని ప్రజ్ఞను మేల్కొలపదు. అందుకే బౌద్ధేతర ధ్యానంలో చేకూరే కాలరహిత సమాధి స్థితి అపరిమితమైన చిత్తానందాన్ని కలిగించినప్పటికి అది తాత్కాలికమైన ఆనందమే కాని శాశ్వతానందం కాదు. ఈ రకమైన సమాధి వ్యక్తి లోని ప్రజ్ఞను నిద్రావస్తలోనే ఉంచుతుంది.
బౌద్ధ ధ్యానం వ్యక్తిలోని ప్రజ్ఞను మేల్కొలిపి దానిని చైతన్యవంతం చేస్తుంది. అందుకే బౌద్ధ ధ్యానంలో సాధకుడు ప్రజ్ఞను చైతన్యం చేస్తాడు. తద్వారా చైతన్యపూరితమైన ఆ అంతర్ ప్రజ్ఞను ఆధారంగా చేసుకొని తన మనోదేహంలో స్వేచ్ఛావిహారం చేసి మనసు లోపలి పొరలలో దాగివున్న దుఃఖ శకలాలను కనిపెట్టి మరీ బయటకు పెరికివేస్తాడు. అందువలనే బౌద్ధ ధ్యానంలో తాత్కాలిక ఆనందం కలిగించే కాలరహిత సమాధి స్థితిని అభ్యాసం చేయరు.
విపశ్యనా ధ్యానంలో శారీరక మనస్సు రోగాలు రెండూ అదుపులోకి వస్తాయి
ఇతర ధ్యాన పద్ధతులలో సాధన చేసేవారికి మనసు రోగాలు నయం కావటం కంటే శారీరక రోగాలే తొందరగా అదుపులోకి వస్తాయి. విపశ్యనా ధ్యానంలో శారీరక మనస్సు రోగాలు రెండూ అదుపులోకి వస్తాయి. విపశ్యనా ధ్యాన లక్షణం సంపూర్ణ దుఃఖ నివారణ. కేవలం శారీరిక వ్యాధులను నయం చేయటం దీని లక్ష్యం కాదు. అయితే మనస్సు నిర్మలం కావటం వల్ల ఇతర ఫలితాలతో పాటు శారీరిక మానసిక బాధలు కూడా ఉపశమిస్తాయి. ఈ విద్య సమస్త దుఃఖాలకు కారణాలైన రాగ, ద్వేష, మోహాలను నిర్మూలం చేసే జీవనకళ. విపశ్యన ధ్యానం చాల మందికి ప్రయోజనకారి అయినప్పటికీ, ఇది వైద్య లేదా మానసిక చికిత్సకు ప్రత్యామ్నాయం కాదు.
ప్రపంచ విపశ్యనా పగోడా
ప్రపంచ విపశ్యనా పగోడా (Global Vipassana Pagoda) అనే ధ్యాన మందిరం ముంబై నగర సమీపంలో అరేబియన్ సముద్రానికి గొరై (Gorai Creek) క్రీక్ ల మధ్యనగల ద్వీపకల్పంలో 2009 లో నిర్మించబడింది. ఒకప్పుడు భారతదేశంలో పుట్టి కనుమరుగైన విపశ్యనాను తిరిగి భారతదేశంలో పునర్జీవింప చేయడానికి ఉపకరించిన సుప్రసిద్ధ బర్మీస్ విపశ్యనా గురువు సయ్యాగి యు బా ఖిన్ (Sayagyi U Ba Khin) కు కృతజ్ఞతాపూర్వకంగా ఈ పగోడా నిర్మించబడింది. ఈ పగోడా శాంతి, సామరస్యాలకు ఒక స్మారక చిహ్నంగా ఉంది.
మూలాలు
వర్గం:బౌద్ధ మతము
ముక్తి మోహన్
ముక్తి మోహన్ (జననం 21 జూన్ 1987) భారతదేశానికి చెందిన సినిమా నటి. ఆమె 2007లో సినీరంగంలోకి అడుగుపెట్టి తెలుగు, కన్నడ, హిందీ బాషా సినిమాల్లో నటించింది.
మూలాలు
వర్గం:భారతీయ సినిమా నటీమణులు
ఒగానెస్సాన్
ఒగానెస్సాన్ అనేది ఆవర్తన పట్టికలోని ఒక కృత్రిమ రసాయనిక మూలకం. దీని పరమాణు సంఖ్య 118, చిహ్నం Og. ఈ ట్రాన్స్ ఆక్టినైడ్ మూలకానికి IUPAC పెట్టిన తాత్కాలిక పేరు యూన్‌యూన్‌ఒక్టియం. తాత్కాలిక మూలకం చిహ్నం Uuo. దీనిని ఈక/ఏక-రాడాన్ లేదా మూలకం 118 అని కూడా పిలుస్తారు, మూలకాల ఆవర్తన పట్టిక లో ఇది ఒక p-బ్లాక్ మూలకం, 7 వ పీరియడ్‌లో చివరిది. ఒగానెస్సాన్ గ్రూపు 18 లోని మూలకం. ఇంతవరకు కనుగొనబడిన మూలకాలన్నిటి లోకి అత్యధిక పరమాణు సంఖ్య, అత్యధిక పరమాణు ద్రవ్యరాశి కలిగినప్పటికీ, ఇది కృత్రిమ మూలకం మాత్రమే. ఈ మూలకానికి పేరు యూరీ ఒగానెస్సియన్ అనే అణు భౌతిక శాస్త్రవేత్త పేరిట పెట్టారు.
మూలాలు
వర్గం:మూలకాలు వర్గం:రసాయన శాస్త్రము
ఆస్టరేసి
ఆస్టరేసి (Asteraceae) కుటుంబం ద్విదళబీజాలలో అన్నింటికంటే ఎక్కువ పరిణతి చెందినదిగా పరిగణిస్తారు. పూర్వం దీనిని కంపోజిటె అని పిలిచేవారు. ఆవృతబీజాలలో ఆస్టరేసి అతిపెద్ద కుటుంబం. దీనిలో సుమారు 950 ప్రజాతులు, 20,000 జాతులు విశ్వవ్యాప్తంగా ఉన్నాయి.
మూలాలు
వర్గం:ఆస్టరేసి వర్గం:ద్విదళబీజాలు
కొల్లికొదురు వీరారెడ్డి
కొల్లికొదురు వీరారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన అమరచింత నియోజకవర్గం ( ప్రస్తుతం దేవరకద్ర నియోజకవర్గం) నుండి రెండుసార్లు ఎమ్మెల్యేగా గెలిచాడు.
జననం
కె.వీరారెడ్డి 1947లో తెలంగాణ రాష్ట్రం, నారాయణపేట జిల్లా , మరికల్ మండలం , తీలేరు గ్రామం లో జన్మించాడు.
రాజకీయ జీవితం
కె.వీరారెడ్డి కాంగ్రెస్ పార్టీ ద్వారా రాజకీయాల్లోకి వచ్చి తీలేరు సర్పంచ్‌గా, అమరచింత నియోజకవర్గానికి రెండుసార్లు ఎమ్మెల్యేగా, ప్రభుత్వ విప్‌గా, సంగమేశ్వర గ్రామీణ బ్యాంక్ డైరక్టర్‌గా, జిల్లా యూత్ కాంగ్రెస్ అధ్యక్షుడిగా, మహబూబ్​నగర్​ జిల్లా డీసీసీ అధ్యక్షుడిగా, డిసిసిబి చైర్మన్‌గా, అప్కాబ్‌ చైర్మన్‌గా రాష్ట్ర స్థాయిలో వివిధ హోదాల్లో పని చేశాడు.
ఆయన 1978లో జరిగిన ఆంధ్రప్రదేశ్ శాసనసభ ఎన్నికల్లో అమరచింత నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి సొం భూపాల్ పై 5318 ఓట్ల మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన తరువాత 1983, 1985లో జరిగిన ఎన్నికల్లో ఓటమి పాలయ్యాడు. వీరారెడ్డి 1989లో జరిగిన ఎన్నికల్లో పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కొత్తకోట దయాకర్ రెడ్డి పై 6751 ఓట్ల మెజారిటీతో గెలిచి ఎమ్మెల్యేగా రెండోసారి అసెంబ్లీకి ఎన్నికై ప్రభుత్వ విప్‌గా పని చేశాడు. ఆయన తరువాత 1994, 1999లో జరిగిన అసెంబ్లీ ఎన్నికల్లో ఓటమి పాలయ్యాడు.
మరణం
కె.వీరారెడ్డి అనారోగ్యంతో బాధపడుతూ హైదరాబాద్‌, జూబ్లీహిల్స్‌లోని అపోలో ఆస్పత్రిలో చికిత్స పొందుతూ గుండెపోటు రావడంతో 7 మార్చి 2021న మరణించాడు. ఆయన ఇద్దరు కూతుళ్లు, కుమారుడు ఉన్నారు.
మూలాలు
వర్గం:మహబూబ్ నగర్ జిల్లా నుండి ఎన్నికైన శాసన సభ్యులు వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:మహబూబ్ నగర్ జిల్లా వ్యక్తులు వర్గం:మహబూబ్ నగర్ జిల్లా రాజకీయ నాయకులు వర్గం:ఆంధ్రప్రదేశ్ శాసనసభ సభ్యుల జాబితా (1989)
మర
మర (ఆంగ్లం Screw) ఒక పరికరం, సామాన్యమైన యంత్రం. ఇది చూడడానికి మేకు లాగా కనిపిస్తుంది. దీనికి సర్పిలాకారంగా ఉండే గాడి చేయబడి ఉంటుంది. ఒక చివరి తలంలో మర తిప్పడానికి సౌకర్యంగా ఏర్పాటు కలిగిఉంటుంది. రెండవ చివర మొనదేలి కొన్ని ఘనపదార్థాలలోనికి సుళువుగా పోతుంది. ఇవి వివిధ పరిమాణాలలో తయారుచేస్తారు. వీటిని వివిధ వస్తువులకు కలిపి ఉంచడానికి ఉపయోగిస్తారు.
మరకు బోల్టుకు తేడా
సామాన్యంగా మరలు చిన్నవిగా (1/4 అంగుళం కన్నా తక్కువ) ఉండి, ఒకవైపు మొనదేలి ఉంటాయి. బోల్టులు పెద్దవిగా, స్థూపాకారంగా ఉండి నట్టుతో కలిపి ఉపయోగించడానికి అనువుగా చేయబడి ఉంటాయి. ఒకవైపు మొండిగా నట్టు ఎక్కించడానికి అవకాశం కల్పిస్తాయి. ఇవి కన్నాలు చేయబడిన వాటిని బిగించడానికి అధిక శక్తివంతమైన బంధాలకోసం వాడతారు.
బయటి లింకులు
వర్గం:సరళ యంత్రాలు వర్గం:గృహోపకరణాలు
ఆంధ్రప్రదేశ్ ప్రెస్ అకాడమీ
ఆంధ్రప్రదేశ్ ప్రెస్ అకాడమీ 1996లో ఏర్పాటయింది. వృత్తిపర విలేకరుల నైపుణ్యాలు, ప్రమాణాలు పెంచడం, వార్తల విషయంలో బోధన, పరిశోధనను ప్రోత్సహించడానికి, సమన్వయ పరచడం, దీని ముఖ్యోద్దేశాలు. ఆంధ్రప్రదేశ్ విభజన తర్వాత తెలంగాణ ప్రెస్ అకాడమీ, తెలంగాణ రాష్ట్ర మీడియా అకాడమీ (మీడియా అకాడమీ ఆఫ్ తెలంగాణ స్టేట్) గా ఏర్పడింది. ఆంధ్రప్రదేశ్ ప్రెస్ అకాడమీ పేరును  సి.రాఘవాచారి ఆంధ్రప్రదేశ్ ప్రెస్ అకాడమీగా మార్చారు.
2020 నవంబరు 8న ఆంధ్రప్రదేశ్ ప్రెస్ అకాడమీ చైర్మన్ గా దేవిరెడ్డి శ్రీనాథ్ రెడ్డి నియమితులయ్యాడు. 2021 నవంబరు 7తో ఆయన రెండేళ్ల పదవీకాలం పూర్తయిన సందర్భంలో మరో ఏడాదిపాటు పదవీ కాలాన్ని పొడగిస్తూ ప్రభుత్వం నిర్ణయం తీసుకుంది. కాగా 2022 అక్టోబరు 27న సీనియర్‌ జర్నలిస్ట్‌ కొమ్మినేని శ్రీనివాసరావు ను చైర్మన్ గా నియమిస్తూ రాష్ట్ర ప్రభుత్వం నిర్ణయం తీసుకుంది. దీంతో ఆయన 2022 నవంబరు 10న బాధ్యతలు తీసుకున్నాడు.
చరిత్ర
1992లో నల్గొండ జిల్లా సూర్యపేటలో జరిగిన ఆంధ్రప్రదేశ్ యూనియన్ ఆఫ్ వర్కింగ్ జర్నలిస్ట్స్ వార్షిక సమావేశంలో ఆంధ్రప్రదేశ్ ప్రెస్ అకాడమీ ఏర్పాటుకు తీర్మానం చేసింది. అప్పటి ముఖ్యమంత్రి నేదురుమల్లి జనార్ధనరెడ్డి తీర్మానాన్ని అంగీకరించాడు.సియాసత్ సంపాదకుడు అబిద్ ఆలీ ఖాన్ నాయకత్వంలో ఏర్పాటైన జట్టు పశ్చిమబెంగాల్, కేరళ, కర్ణాటక ప్రెస్ అకాడమీల పనితీరుని పరిశీలించి ఇచ్చిన నివేదిక అధారంగా 1996 మార్చి 19 న కె. శ్రీనివాసరెడ్డి ప్రెస్ అధ్యక్షునిగా తొలి పాలకమండలి సమావేశం జరిగింది. అకాడమీ 1996 జులై 20 న లాంఛనంగా  చంద్రబాబు నాయుడు ప్రారంభించాడు. 1996 ఫిభ్రవరి 22 నుండి 1998 ఫిభ్రవరి 21వరకు కె.శ్రీనివాసరెడ్డి వ్యవస్థాపక అధ్యక్షుడిగా భాధ్యతలు నిర్వహించాడు. రాష్ట్ర ప్రభుత్వం నిధులు పొందుతున్నా, ఛైర్మన్ నియమాకం మినహా స్వయంపాలక సంస్థగా తీర్చిదిద్దాడు. 1999 ఫిభ్రవరి 12 నుండి 2002 మే 2 వరకు పొత్తూరి వెంకటేశ్వరరావు అధ్యక్షుడిగా  చంద్రబాబు నియమించాడు. ఈయన హయాంలో పాత పత్రికల డిజిటలీకరణ జరిగింది.
కొన్ని పుస్తకాలు
ఇది అవిభక్త ప్రెస్ అకాడమి ప్రచురించిన పుస్తకాలు,
బయటి లింకులు
వర్గం:ఆంధ్రప్రదేశ్ ప్రభుత్వం
నానక్‌షాహి కేలండర్
నానక్‌షాహి (ਨਾਨਕਸ਼ਾਹੀ, ) కాలెండరు సౌర కాలెండరు. శిరోమణి గురుద్వారా ప్రబంధక్ కమిటీ 1998 లో దీన్ని స్వీకరించింది. 2003 నుండి అమలు చెయ్యడం మొదలుపెట్టింది. ఈ కాలెండరులో ముఖ్యమైన సిక్కుల సంఘటలు, పండగలూ ఉంటాయి. ప్రసిద్ధ సిక్కు గురువు ప్రొఫెసర్ కృపాల్ సింగ్ బాదుంగర్ ఎస్.జి.పి.సి అధ్యక్షునిగా ఉన్న సమయంలో తఖ్త్ శ్రీ దమ్‌దమా సాహిబ్ వద్ద ఈ కేలండరును స్వీకరించాడు. దీనిని పాల్ సింగ్ పూరేవాల్ రూపొందించాడు. ఇది శక కాలెండరు స్థానంలో వచ్చి 2003 నుండి వాడకంలో ఉన్నది. ఈ కాలెండరు యొక్క శకం మొదటి సిక్కుల గురువైన గురు నానక్ దేవ్ జన్మసంవత్సరమైన 1469 నుండి ప్రారంభమౌతుంది. ప్రతీ సంవత్సరం గ్రెగోరియన్ కాలెండరు ప్రకారం మార్చి 14 న మొదలౌతుంది. ఈ కాలెండరును ప్రపంచ వ్యాప్తంగా 90 శాతం గురుద్వారాలలో స్వీకరించారు. సిక్కుల సనాతన శాఖలలో ఈ కాలెండరు గూర్చి వివాదాలున్నాయి. కొన్ని సనాతన సిక్కు శాఖలు దీనిని అంగీకరించడం లేదు.
ఈ కాలెండరు యొక్క ముఖ్యమైన లక్షణాలు:
నెలలు
నానక్‌షాహి కేలండరులో నెలల వివరాలు:
ఇతర లింకులు
వర్గం:నిర్దిష్ట కేలండర్లు వర్గం:కేలండర్
దుక్కిపాటి
దుక్కిపాటి తెలుగువారిలో కొందరి ఇంటిపేరు.
వర్గం:ఇంటిపేర్లు
భారత్ అమెరికా పౌర అణు ఒప్పందం
right|thumb|250px|భారత ప్రధాని మన్మోహన్ సింగ్ తో కరచాలనం చేస్తున్న అమెరికా అధ్యక్షుడు జార్జ్ బుష్ పౌర అణు ఒప్పందం భారతదేశం, అమెరికా దేశాల మధ్య అణు సహకారానికై కుదిరిన ద్వైపాక్షిక ఒప్పందం. భారత ప్రధాని మన్మోహన్ సింగ్, అమెరికా అధ్యక్షుడు జార్జి బుష్ సంయుక్త ప్రకటన ప్రకారం భారతదేశం తన అణు కార్యకలాపాలను, సైన్య సంబంధమైనవి, పౌర సంబంధమైనవి అని రెండుగా విభజించి రెండవ విభాగాన్ని అంతర్జాతీయ అణు ఇంధన సమాఖ్య (ఇంటర్నేషనల్ అటామిక్ ఎనెర్జీ ఏజెన్సీ) పరిధిలోకి తీసుకువస్తుంది. దీనికి ప్రతిఫలంగా భారతదేశానికి పౌర అణు వ్యవహారాల్లో అమెరికా తన సహకారాన్ని అందిస్తుంది.
హైదరాబాదు చెరువులు
హైదరాబాదు నగరం తెలంగాణ రాష్ట్ర రాజధాని. ఈ హైదరాబాదులో 185కు పైగా చెరువులు ఉన్నాయి. వీటిలో చాలా చెరువులు పర్యాటక ప్రాంతాలుగా రూపుదిద్దుకున్నాయి.
భారత్ అమెరికా పౌర అణు ఒప్పందం
అణ్వాయుధాల వ్యాప్తి నిరోధం
ఈ ఒప్పందానికి అంగీకరించడం ద్వారా భారత్ నాన్ ప్రొలిఫరేషన్ ట్రీటీ (NPT) మీద సంతకం చేయకపోయినా అణ్వాయుధాల వ్యాప్తి నిరోధానికి కృషి చేస్తున్నట్లే భావించబడుతుంది. భారత్ తో ఈ ఒప్పందం చేసుకోవడం ద్వారా అణ్వస్త్ర వ్యాప్తి నిరోధానికి భారత్ చేస్తున్న కృషిని అమెరికా ప్రపంచ దేశాలకు చాటి చెబుతుంది.
హైదరాబాదు చెరువులు
thumb|right|250px|దుర్గం చెరువు పడమటి కొస నుండి
భారత్ అమెరికా పౌర అణు ఒప్పందం
ఆర్థిక కారణాలు
దీని ద్వారా భారత్ లో ఆర్థికంగా వృద్ధి చెందగలదని అమెరికా భావిస్తోంది.
హైదరాబాదు చెరువులు
హుస్సేన్ సాగర్
హజ్రత్ హుస్సేన్ షా వాలి 1562లో మూసీనదికి అనుబంధంగా హుస్సేన్ సాగర్ (మానవనిర్మిత) చెరువుని నిర్మించాడు. చెరువు ఎల్లప్పుడూ నీటితో నిండి ఉండి సికింద్రాబాదు, హైదరాబాదు జంట నగరాలను కలుపుతూ ట్యాంక్‌బండ్ ఉంటుంది. 1992లో ఏక శిలతో రూపొందిన బుద్ధుని విగ్రహం ఈ హుస్సేన్ సాగర్ మధ్యలో ప్రతిష్ఠించబడింది.
భారత్ అమెరికా పౌర అణు ఒప్పందం
వ్యుహాత్మక కారణాలు
భారత్-పాకిస్తాన్ దేశాలతో సంబంధాలలో ఒకే విధానం పాటించకుండా రెండు ప్రత్యేక విధానాలు పాటించడం వల్ల అమెరికా ప్రయోజనం పొందాలని భావిస్తోంది. భారత్ కు దీటుగా ఎదుగుతున్న చైనాను కట్టడి చేయాలంటే ఇలా భారతో సంబంధాలు నెలకొల్పుకోవడం అమెరికాకు అవసరం.
భారతదేశంలో రాజకీయ వ్యతిరేకత
భారత్ అమెరికా పౌర అణు ఒప్పందాన్ని భారతదేశంలో కొన్ని రాజకీయ పార్టీలు గట్టిగా వ్యతిరేకించాయి. ప్రధాన పార్టీలైన భారత జాతీయ కాంగ్రెస్, ద్రవిడ మున్నేట్ర కజగం, రాష్ట్రీయ జనతా దళ్ మొదలైన పార్టీలు దీన్ని సమర్థించినా కమ్యూనిస్ట్ పార్టీ, భారతీయ జనతా పార్టీ లాంటి కొన్ని వ్యతిరేకత తెలుపడంతో దీన్ని అమలు చేయడానికి ప్రభుత్వానికి కష్టాలు తప్పలేదు. నవంబరు 2007 న కొందరు మాజీ సైన్య ప్రధానాధికారులు, ప్రభుత్వాధికారులు, శాస్త్రజ్ఞులు పార్లమెంటు సభ్యులకు అణు ఒప్పందానికి మద్దతు పలుకుతూ ఒక లేఖ రాశారు.
హైదరాబాదు చెరువులు
ఉస్మాన్ సాగర్
ఉస్మాన్ సాగర్ను గండిపేట చెరువు అనికూడా పిలుస్తారు. 1920 లో నిర్మితమైన ఈ చెరువు అప్పటినుంచి హైదరాబాద్‌తో పాటు చుట్టు పక్కల గ్రామాలకు మంచి నీటి అవసరాలని తీరుస్తున్నది. మూసీ నదికి 1908నాటి హైదరాబాదు వరదలు వల్ల జరిగిన నష్టాన్ని గుర్తించి మూసీనదిపై ఈ చెరువు నిర్మించారు. ఆఖరి నిజాం అయిన ఉస్మాన్ అలీ ఖాన్ పరిపాలనా కాలంలో ఈ చెరువు నిర్మితమైనందువల్ల అయన పేరుమీద ఈ చెరువుని ఉస్మాన్ సాగర్ లేక్ అని పిలుస్తారు. ఈ చెరువు చుట్టూ 46 చదరపు కిలోమీటర్ల వైశాల్యంతో, జలాశయం 29 చదరపు కిలోమీటర్ల వైశాల్యంతో ఉంటుంది. జలాశయం 1,790 అడుగుల లోతు, 3.9 టిఎంసి అడుగుల సామర్థ్యం కలిగివుంది.
భారత్ అమెరికా పౌర అణు ఒప్పందం
మూలాలు
వర్గం:భారతదేశం
హైదరాబాదు చెరువులు
హిమాయత్ సాగర్
మూసీ నది యొక్క ఉపనది అయిన "ఈసి" పై ఈ హిమాయత్‌సాగర్ యొక్క నిర్మాణం 1927 లో పూర్తయినది. ఈ రిజర్వాయరును హైదరాబాదు ప్రజలకు త్రాగునీటి అవసరాలు తీర్చుటకు, 1908 లో హైదరాబాదుకు వరదలు వచ్చినందువల్ల వాటి బారి నుండి రక్షించుటకు నిర్మించారు. ఈ నిర్మాణం హైదరాబాదు చివరి నిజాం అయిన ఒస్మాన్ అలీ ఖాన్ ద్వారా జరిగింది. ఆయన కుమారుడు అయిన "హిమాయత్ అలీ ఖాన్" పేరుతో ఈ జలాశయానికి "హిమాయత్ సాగర్" అని నామకరణం జరిగింది.
సఫిల్‌గూడ చెరువు
నడిమి చెరువుగా కూడా పిలవబడే సఫిల్‌గూడ చెరువు ఓల్డ్ నేరేడ్‌మెట్‌లో ఉంది. ఈ చెరువులో చిన్న ఐస్‌ల్యాండ్ ఉండడంతో దీన్ని నడిమి పక్షి ఐస్‌ల్యాండ్‌గా పిలుస్తున్నారు. దీన్ని దట్టమైన వృక్షాలు కప్పి ఉంటాయి. ఈ చెట్లమీదా వేలాది రకరకాల పక్షులు సేదతీరుతుంటాయి. ప్రత్యేకంగా వలస పక్షులు అలరిస్తుంటాయి. చెరువు కట్టమీద కట్టమైసమ్మ దేవాలయం ఉంది.
అల్వాల్ చెరువు
అల్వాల్ చెరువు సికింద్రాబాదుకు 6 కిలోమీటర్ల దూరంలో ఉన్న ఈ చెరువు, పర్యాటకులను ఎంతగానో ఆకర్షిస్తుంది. ఈ చెరువు అల్వాల్ ముఖ్యప్రాంతంలో సికింద్రాబాద్-ముంబై రైల్వే ట్రాక్ దగ్గరలో ఉంది. ఈ రైల్వే ట్రాక్ నుండిగానీ, అల్వాల్ రైల్వే స్టేషన్ నుండిగానీ చూస్తే అందమైన అల్వాల్ చెరువు కనిపిస్తుంది. ఈ చెరువు పక్కన రహదారి కూడా ఉంది. ఈ చెరువు వివిధ రకాలుగా ఉపయోగించబడుతుంది. దీని సమీపంలో చాలా పక్షులు, జంతువులు నివసిస్తుంటాయి. సాయంత్రం సమయంలో చాలామంది ఈ చెరువు దగ్గరికి వచ్చి ఆహ్లాదంగా గడిపి వెలుతుంటారు.
రామాంతపూర్ చెరువు
రామాంతపూర్ చెరువును పెద్ద చెరువు అని కూడా పిలుస్తున్నారు. రామాంతపూర్‌లో ఉన్న ఈ చెరువు నగరంలోని పెద్ద చెరువులలో ఒకటి. ప్రతిరోజు ఇక్కడికి పర్యాటకులు పెద్ద సంఖ్యలో వస్తుంటారు.
షామీర్‌పేట్‌ చెరువు
షామీర్‌పేట్‌ చెరువును పెద్ద చెరువు అని పిలుస్తారు. దీనిని ఇది ఒక విహారస్థలంగా కూడా అభివృద్ధి చెందినది. సెలవు దినాలలో పరిసర ప్రాంతవాసులచే ఈ చెరువు పర్యాటక ప్రాంతంగా కనిపిస్తుంది. రాజీవ్ రహదారి ఈ చెరువు కట్టపై నుంచే వెళుతుంది. అంతేకాకుండా ఈ చెరువు పరిసరాలలో జవహర్ దుప్పుల పార్కు, నల్సార్ న్యాయ విశ్వవిద్యాలయం కూడా ఉన్నాయి.
సరూర్‌నగర్‌ చెరువు
16వ శతాబ్దం 1626లో కులీ కుతుబ్‌షా పాలనాకాలంలో, పంటపొలాలకు నీరందించేందుకు సరూర్‌నగర్‌ చెరువు కట్టించబడింది. ఈ చెరువు కట్టను మినీ ట్యాంక్‌బండ్‌గా విస్తరించడంతో పాటు ప్రత్యేక నిర్మాణాలు చేపట్టారు. దాంతో పర్యాటకుల సంఖ్య పెరిగి, ఇక్కడికి ప్రతిరోజు సాయంత్రం వందలాది మంది విహారానికి వస్తుంటారు.
అమీనాపూర్ చెరువు
అమీనాపూర్ చెరువును తెలంగాణ ప్రభుత్వం బయోడైవర్సిటీ హెరిటేజ్ సైట్‌గా గుర్తించింది. ప్రతి చలికాలంలో ప్లెమింగో వంటి అరుదైన పలు రకాల పక్షులు, అందమైన కొంగలు, వివిధ దేశాల పక్షులు ఇక్కడికి వలస వస్తాయి.
జీడిమెట్ల చెరువు
నగరంలో ఐదవ పెద్దచెరువుగా పేరున్న జీడిమెట్ల చెరువును నక్కసాగర్ చెరువు, కొల్లచెరువు అనికూడా పిలుస్తారు. 1897లో నిజాం నవాబులు ఈ చెరువును నిర్మించారు. రెండు కిలోమీటర్లకు పొడవు వెడల్పుతో ఉండే ఈ చెరువు కొంపల్లికి సమీపంలోని జీడీమెట్లలో ఉంది. ఇది చేపల వేట, పిక్నిక్‌లకు అనువైన చెరువు.
బంజారా చెరువు
హైదరాబాదులోని బంజారా హిల్స్ ప్రాంతంలో ఈ బంజారా చెరువు ఉంది.
ఇతర చెరువులు
మంత్రాల చెరువు, కొత్త చెరువు, ఐడీపీఎల్ చెరువు, హస్మత్‌పుర చెరువు, బాలాజీనగర్ చెరువు, కౌకూర్ చెరువు, సూరారం చెరువు, లింగంచెరువు, వెన్నెలగడ్డ చెరువు, ప్రగతినగర్ చెరువు, కాప్రా చెరువు, కీసర చెరువు, పూడురు చెరువు, ఎల్లమ్మపేట చెరువు, మేకంపూర్ చెరువు, నల్లచెరువు, కాటేదాన్ దగ్గర పల్లె చెరువు మొదలైన చెరువులు ఉన్నాయి.
మూలాలు
వర్గం:తెలంగాణ చెరువులు వర్గం:చెరువులు వర్గం:హైదరాబాద్ చెరువులు వర్గం:తెలంగాణ వర్గం:జలాశయాలు వర్గం:తెలంగాణ జలాశయాలు
శివమ్ దూబే
శివమ్‌ దూబే భారతదేశానికి చెందిన క్రికెటర్. ఆయన 2019లో భారత్ తరఫున బంగ్లాదేశ్ తో జరిగిన టీ20 టోర్నమెంట్ ద్వారా అంతర్జాతీయ క్రికెట్ లోకి అడుగు పెట్టి, ఇండియన్ ప్రీమియర్ లీగ్ లో 2019–2020 రాయల్ ఛాలెంజర్స్ బెంగళూర్, 2021లో రాజస్తాన్ రాయల్స్, 2022లో చెన్నై సూపర్ కింగ్స్ తరపున ప్రాతినిధ్యం వహించాడు.
వివాహం
శివమ్‌ దూబే వివాహం తన చిన్ననాటి మిత్రురాలు, మోడల్ అంజుమ్‌ ఖాన్‌తో 2021 జూలై 16న జరిగింది. శివమ్ దూబే దంపతులకు 2022 ఫిబ్రవరి 13న కుమారుడు అయాన్ జన్మించాడు.
మూలాలు
వర్గం:క్రికెట్ క్రీడాకారులు
నిరూపా రాయ్
నిరూపా రాయ్ (జన్మనామం కోకిలా కిశోర్‌చంద్ర బల్సార; 4 జనవరి 1931 – 13 అక్టోబర్ 2004) ఒక భారతీయ చలనచిత్ర నటి. ఈమె హిందీ సినిమాలలో అధికంగా నటించింది. విషాదమైన పాత్రలలో, కరుణ రసం ఒలికించే పాత్రలలో ఈమె తన నటనా ప్రతిభను చాటింది. హిందీ సినిమా వర్గాల్లో ఈమెను తరచుగా క్వీన్ ఆఫ్ మిజరీగా పిలుస్తారు. ఈమె 1946 నుండి 1999 వరకు నటనా రంగంలో చురుకుగా పనిచేసింది. తల్లి పాత్రలలో ఈమె ఎక్కువగా రాణించింది. నిరూపా రాయ్ 250కు పైగా సినిమాలలో నటించింది. ఈమె ఫిల్మ్‌ఫేర్ అవార్డులను మూడుసార్లు గెలుచుకుంది. 2004లో ఫిల్మ్‌ఫేర్ జీవనసాఫల్య పురస్కారాన్ని దక్కించుకుంది.
ఆరంభ జీవితం
ఈమె అసలు పేరు కోకిలా కిశోర్‌చంద్ర. ఈమె గుజరాత్ రాష్ట్రంలోని వల్సాడ్‌లోని కల్వాడా ప్రాంతంలో జన్మించింది. ఈమె కమల్ రాయ్‌ను తన 15వ యేట వివాహం చేసుకుని ముంబై ప్రాంతానికి తరలి వచ్చింది. చిత్ర పరిశ్రమలో అడుగు పెట్టిన తర్వాత తన పేరును నిరూపా రాయ్‌గా మార్చుకుంది.
వృత్తి
thumbnail|గదనో బేల్ (1950) చిత్రంలో నిరూపా రాయ్|alt= 1949లో ఈమె, ఈమె భర్త ఒక గుజరాతీ దినపత్రికలో నటీనటులు కావలెను అనే ప్రకటన చూసి దరఖాస్తు చేసుకున్నారు. ఈమె ఎంపిక అయి రనక్‌దేవి అనే గుజరాతీ సినిమాలో నటిగా తన సినీ ప్రస్థానాన్ని ఆరంభించింది. అదే సంవత్సరం హిందీలో తన మొదటి సినిమా అమర్ రాజ్‌లో నటించింది. ఈమె 1940-60ల మధ్య కాలంలో ఎక్కువగా పౌరాణిక పాత్రలను ధరించింది. ఈమెను దేవతగా భావించి ప్రజలు ఈమెను దర్శించుకుని మొక్కులు తీర్చుకోవడానికి ఈమె ఇంటికి వెళ్లేవారు. అంతగా ఈమె పౌరాణిక చిత్రాలలో తన నటనతో మెప్పించింది. ఈమెకు జోడీగా త్రిలోక్ కపూర్ (18 చిత్రాలలో జంటగా నటించారు ), భరత్ భూషణ్, బలరాజ్ సాహ్ని, అశోక్ కుమార్ మొదలైన హేమాహేమీలు నటించారు.
1970లలో ఈమె అమితాబ్ బచ్చన్, శశి కపూర్ మొదలైన హీరోల చిత్రాలలో తల్లిపాత్రలను ధరించింది. హిందీ సినిమాలలో ఈమె తల్లి పాత్రకు మారుపేరుగా నిలిచింది.
వ్యక్తిగత జీవితం
నిరూపా రాయ్, కమల్ రాయ్‌ను దంపతులకు యోగేష్, కిరణ్ రాయ్ అనే ఇద్దరు పిల్లలున్నారు. ఈమె మరణానంతరం ఆస్తి విషయమై వీరిద్దరి మధ్య తలెత్తిన వివాదం వార్తాపత్రికలకెక్కింది. నిరూపా రాయ్ 2004, అక్టోబర్ 13న తన 73వ యేట గుండెపోటుతో ముంబైలో మరణించింది.
బయటి లింకులు
వర్గం:1931 జననాలు వర్గం:2004 మరణాలు వర్గం:గుజరాత్ వ్యక్తులు వర్గం:భారతీయ సినిమా నటీమణులు వర్గం:గుజరాతీ సినిమా నటీమణులు వర్గం:21వ శతాబ్ద భారతీయ నటీమణులు వర్గం:20వ శతాబ్ద భారతీయ నటీమణులు వర్గం:హిందీ సినిమా నటీమణులు
సూర్యాపేట మండలం
నల్గొండ జిల్లా నుండి మార్పు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం లోగడ సూర్యాపేట మండలం,నల్గొండ జిల్లా, సూర్యాపేట రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా సూర్యాపేట మండలాన్ని,కొత్తగా ఏర్పడిన సూర్యాపేట జిల్లా పరిధిలోకి చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 219 చ.కి.మీ. కాగా, జనాభా 155,422. జనాభాలో పురుషులు 77,072 కాగా, స్త్రీల సంఖ్య 78,350. మండలంలో 38,012 గృహాలున్నాయి.
రెవిన్యూ గ్రామాలు
గమనిక:నిర్జన గ్రామాలు మూడు పరిగణనలోకి తీసుకోలేదు
ప్రాచీనాంధ్ర దేశ చరిత్ర - గ్రామీణజీవనం
కుడి|thumb|480x480px|2014 అక్టోబరు 21 న [[రవీంద్రభారతి|రవీంద్రభారతిలో పురావస్తు పరిశోధకుడు డాక్టర్ పుచ్చా వాసుదేవ పరబ్రహ్మశాస్త్రి దంపతులను సన్మానిస్తున్న హైకోర్టు న్యాయమూర్తి జస్టిస్ నూతి రామమోహనరావు, ఆంధ్రభూమి సంపాదకులు ఎం.వి.ఆర్.శాస్త్రి తదితరులు. తెలంగాణ సాంస్కృతిక శాఖ ముఖ్యకార్యదర్శి బి పి ఆచార్య, కిన్నెర ఆర్ట్ థియేటర్స్ అధ్యక్షుడు డాక్టర్ ప్రభాకరరావు కూడా చిత్రంలో ఉన్నారు.]] ప్రాచీనాంధ్ర దేశ చరిత్ర - గ్రామీణజీవనం డాక్టర్ పుచ్చా వాసుదేవ పరబ్రహ్మశాస్త్రి రచించగా తెలుగులోకి అనువాదమైన చారిత్రిక గ్రంథం. ఈ పుస్తకంలో పన్నెండవ శతాబ్దిలోని తొలికాలపు కాకతీయుల ఉత్థానం వరకూ ఆంధ్ర గ్రామీణ జీవనాన్ని చిత్రించారు.
రచన నేపథ్యం
పుచ్చా వాసుదేవ పరబ్రహ్మశాస్త్రి రాసిన ఈ చరిత్ర గ్రంథాన్ని కాకాని చక్రపాణి, డా.దుర్గెంపూడి చంద్రశేఖరరెడ్డి, గోవిందరాజు చక్రధర్, జి.వెంకటరాజం అనువదించారు. ఎమెస్కో బుక్స్ డా.దుర్గెంపూడి చంద్రశేఖరరెడ్డి, సంపాదకత్వంలో ఆగస్టు, 2012లో వెలువడింది. పి.వి.పరబ్రహ్మశాస్త్రి ఈ గ్రంథాన్ని ఆయన తల్లిదండ్రులు పుచ్చా వెంకటేశ్వర్లు, రుక్మిణమ్మల స్మృతికి అంకితమిచ్చారు.
మూలాలు
వర్గం:తెలుగు పుస్తకాలు వర్గం:చరిత్ర పుస్తకాలు వర్గం:అనువాద గ్రంథాలు
సులోచన గాడ్గిల్
ఋతుపవనం అనగా భూమిపై సముద్రపు గాలి కాదని ఈవిడ వివరించింది. కానీ ఋతు ప్రాంతాలలో అలాగే చూడబడిన గ్రహ స్థాయి వ్యవస్థ అని అభివక్తీకరించడం జరిగింది. రైతులతో కలిసి ఆమె భారతదేశం వివిధ ప్రాంతాల వర్షపాతం వైవిధ్యం అనుగుణంగా వివిధ వ్యవసాయ విధానాలను ఆవిష్కరించింది.
బాల్యం - విద్యాభ్యాసం
సులోచన పూణెలో జన్మించారు. ఆమె తల్లిదండ్రులకుగల నలుగురు కుమార్తెలలో సులోచన మూడవవారు. ఈమె తండ్రి ఒక వైద్యుడు, తల్లి మరాఠీ రచయిత్రి. సులోచన ప్రాథమిక విద్యను పూణెలో పూర్తిచేసి, తర్వాత ఉన్నత విద్యను పూర్తి చేయుటకు ఋషి వ్యాలీ ఆఫ్ ఎడ్యుకేషన్ లో చేరారు. అనంతరం "ఫెర్గ్యుసన్ కాలేజి"లో చేరారు. ఆతర్వాత ఆమె పూణె విశ్వవిద్యాలయంలో అప్లైడ్ గణితశాస్త్రంలో మాస్టర్స్ డిగ్రీ పూర్తిచేయుటకు వెళ్లారు. తరువాత ఆమె పట్టభద్రురాలయ్యారు. ఆమె భౌతిక సముద్రశాస్త పరిశోధనల నిమిత్తం "హార్వార్డ్ విశ్వవిద్యాలయం" నకు చేరారు. అక్కడ ప్రొఫెసర్ ఎ.ఆర్. రోబిన్సన్ తో కలిసి పరిశోధనలు చేశారు. పి.హెచ్.డి పూర్తిచేసిన తర్వాత ఆమె ఒక సంవత్సరం పాటు "మాస్సాచుసెట్ట్స్ ఇనిస్టిట్యూట్ ఆఫ్ టెక్నాలజీ" (MIT) లో చేరి ప్రొఫెసర్ "జూలే గ్రెగరీ చార్నీ"తో కలసి పోస్ట్ డాక్టరల్ పని పూర్తిచేశారు.
గొడుగుమామిడి -2
గొదుగుమామిడి, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, చింతపల్లి మండలంలోని గ్రామం. ఇది మండల కేంద్రమైన చింతపల్లి నుండి 28 కి. మీ. దూరం లోను, సమీప పట్టణమైన అనకాపల్లి నుండి 95 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 51 ఇళ్లతో, 221 జనాభాతో 24 హెక్టార్లలో విస్తరించి ఉంది. గ్రామంలో మగవారి సంఖ్య 105, ఆడవారి సంఖ్య 116. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 221. గ్రామం యొక్క జనగణన లొకేషన్ కోడ్ 585218 .పిన్ కోడ్: 531111.
సులోచన గాడ్గిల్
భారతదేశానికి రాక
1971 లో ఆమె భారతదేశానికి ఆమె భర్త మాధవ్ తో పాటు వచ్చారు. మాధవ్ కూడా హార్వర్డ్ స్కాలర్. ఈమె ఇండియన్ ఇనిస్టిట్యూట్ ఆఫ్ ట్రాపికల్ మెటెరాలజీలో CSIR పూల్ ఆఫీసరుగా రెండు సంవత్సరాలు పనిచేశారు. అక్కడ శాస్త్రవేత్తలైన ఆర్.అనంతకృష్ణన్, డి.ఆర్ సిక్కా లతో కలసి పనిచేశారు. ఈమె సెంటర్ ఫర్ థీరిటికల్ స్టడీస్ (CTS) లో సభ్యులుగా నియమింపబడ్డారు. ఈమె భర్త కూడా CTS కు గణిత జీవావరణశాఖలో సభ్యులుగా నియమించబడ్డారు. తర్వాత సెంటర్ ఫర్ అట్మాస్ఫోరిక్ అండ్ ఓషనిక్ సైన్సెస్ (CAOS) అనే కొత్త సంస్థ పుట్టినది. ఇది వాతావరణం, సముద్రాలను అధ్యయించే సంస్థ,
గొడుగుమామిడి -2
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. బాలబడి చింతపల్లిలోను, ప్రాథమికోన్నత పాఠశాల తేజంగిలోను, మాధ్యమిక పాఠశాల లంబసింగిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చింతపల్లిలోను, ఇంజనీరింగ్ కళాశాల మాకవరపాలెంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల చింతపల్లిలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
సులోచన గాడ్గిల్
వ్యక్తిగత జీవితం
ఈమెకు ఇద్దరు కుమార్తెలు, ఒక కుమారుడు ఉన్నారు.
గొడుగుమామిడి -2
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
సులోచన గాడ్గిల్
వెలుపలి లింకులు
వర్గం:భారతీయ మహిళా శాస్త్రవేత్తలు వర్గం:మహిళా గణిత శాస్త్రవేత్తలు వర్గం:భారతీయ గణిత శాస్త్రవేత్తలు
గొడుగుమామిడి -2
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మృదంగం
220px|thumb|right|మృదంగం మృదంగము (సంస్కృతం: Sanskrit: मृदंग, ఆంగ్లం: Mridangam: తమిళం: மிருதங்கம், కన్నడ: :ಮೃದಂಗ, మళయాళం: മൃദംഗം) దక్షిణ భారతదేశానికి చెందిన ఒక తాళ వాయిద్యము. శివుని వాహనమైన నంది మృదంగాన్ని వాయిస్తుంది. ఈ వాయిద్యము ఒక గొట్టపు ఆకారములో ఇరు వైపుల వాయించటానికి చదునుగా ఉంటుంది. ఇది హిందూ సంసృతిలో కచ్చేరీలలో ముఖ్యభాగముగా అన్ని కార్యక్రమములందున ఉపయోగించు ప్రధానమైన పరికరము.